Messina

Messina (Missina pe siciliano), 241.671 crestiane, è 'a tiérza cità cchiù granne d''a Sicilia e 'o capoluoco 'e ll'omònima pruvincia. Sta vicino a Capo Piloro, ll'estremità Nord-Est d''a Sicilia. 'O stritto 'e Messina 'a sipara d''a Calavria e 'o cuntinente.

 Storia 
Funnata d''e Grieche 'e Calcide dint'a ll'Eubea dint'a ll'VIII sèculo a.C., se chiammava origginarmente Zancle (fauce) p''a forma d''o puorto naturale sujo, 'o cchiù granne d''a Sicilia. Ogge Scaletta Zanclea, nu paese vicino, porta ancora 'o nomme ca nce vene 'a ll'èpuca antica.

'A cità fuje messa a sacco d''e Cartagginise dint'ô 396 a.C. e fuje cunquistata d''e Rumane dint'ô 264 a.C.. Dint'ô Medioevo fuje 'a cità cchiù mpurtante d''a Sicilia e capitale, cu Palermo, 'e ll'Ìsula, nfi ô 1674-78, quanno se ribbellaje â Spagna e fuje duramenti castiata.

Messina fuje distrutta quase cumpretamente 'a nu terremoto che causaje nu tsunami 'a matina d''o 28 'e dicembre d''o 1908, ammazzannu chiù asssaje 'e 75.000 perzone. 

Dint'ô 1955, Messina fuje 'o puosto scegliuto pe na cunferenza d''e menistre 'e ll'èstero  'e ll'Europa occidentale ca purtaje â creazzione d''a Cumunitate Ecunomica Europea.

Àutre cità e puoste nteressante dint'â pruvincia songo Barcellona Pozzo di Gotto, Milazzo, ll'ìsule Eolie, (Lipari), Tindari, Taormina, Giardini Naxos, Santo Stefano di Camastra e Capo d'Orlando. Totta 'a pruvincia cuntene 108 cumune.

 Monumenti e chiese 
A Messina, nonostante 'e tante terremote e uerre, ce stanno ancora tante monumente antiche e chiese, comme:
'o "Duomu" o "Matrici" (1197)
'a chiesa 'e ll'Annunziata 'e Catalani (periudo nurmanno)
'e ffuntane 'e Uriuni e 'e Nettunno 'e Giuvanni Anciulu Montorsoli ('500)
'o Municipio, custruito 'e ll'architetto Antonio Zanca
'o Palazzo 'e Giustizzia 'e Marcello Piacentini
'a culonna (60 metri) dâ Madunnuzza ô Porto, custruita ncopp' ô Forte San Sabbatore
'a chiesa 'e Cristo Re
'a chiesa 'e Santa Eustochia, gran Santa messinisa
'o forte Gunzaga
'a Gallarìa Vittorio Emanuele
'o Triato Vittorio Emanuele
e tante àutre.

 Pirzunagge cèlebbre 
 Antonello 'e Messina, geniale pittore d' 'o Rinascimento, 'o primmo a usà 'a pittura a uoglio 'n Sicilia e in Italia, nascette a Messina dint' 'o 1430.

 Santa Eustochia Calafatu di Messina
 Michilànciulu Floriu Crollalanza, che tante 'ndizzie fanno identificà cu William Shakespeare.
 Fulippo Juvara, architettu, che Amideo 'e Savoia, re 'e Sicilia, se purtaje a Turino, onne custruette 'a Basìlica 'e Superga e fuje esponente 'e l'èbbica Barrocca, nascette a Messina dint' 'ô 1678.

 Jonte 'a fore 
L'amministrazzione cumunale
L'amministrazzione pruvinciale
L'Universitate 'e Messina
'A Prefettura
'A càmera 'e cummercio
'A squatra 'e pallone
'A Dichiarazzione d' 'o 1955


Categoria:Comune d''a pruvincia 'e Messina
Categoria:Comune d''a reggione Sicilia
Categoria:Comune 'e l'Italia